ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-4035/97 υποβολή: Bryan Cassidy (PPE) προς την Επιτροπή (14 Iανουαρίου 1998)

Θέμα: Κανονιστικές διατάξεις του ΗΒ (1996) για τις υποχρεώσεις των εταιρειών όσον αφορά τα απορρίμματα συσκευασίας

Δεν νομίζει η Επιτροπή ότι η ποινική ευθύνη που υπέχουν οι επιχειρήσεις σύμφωνα με τις ανωτέρω κανονιστικές διατάξεις του Ηνωμένου Βασιλείου υπερβαίνει κατά πολύ την εμβέλεια των διατάξεων της οδηγίας 94/62/ΕΚ ((ΕΕ L 365 της 31.12.1994, σελ. 10. ));

Κοινή απάντηση του κ. Bjerregaard εξ ονόματος της Επιτροπής στις γραπτές ερωτήσεις E-4033/97 και E-4035/97 (24 Φεβρουαρίου 1998)

Μολονότι οι οδηγίες έχουν δεσμευτικό χαρακτήρα για τα κράτη μέλη, αυτά μπορούν να επιλέξουν τη μορφή και τις μεθόδους εφαρμογής τους. Επιπροσθέτως, το άρθρο 5 της συνθήκης ΕΚ απαιτεί από τα κράτη μέλη να λαμβάνουν όλα τα κατάλληλα μέτρα προκειμένου να διασφαλίζουν την εκπλήρωση των υποχρεώσεων που απορρέουν από την συνθήκη ΕΚ. Συνεπώς, η επιβολή κυρώσεων για μη συμμόρφωση είναι κατά μέγα μέρος θέμα που καθορίζεται από τις εθνικές αρχές. Εν προκειμένω, είναι χρήσιμο να γίνει αναφορά στην απόφαση του Ευρωπαϊκού Δικαστηρίου για την υπόθεση C-58/95. Στην συγκεκριμένη υπόθεση το Δικαστήριο αποφάνθηκε ότι το άρθρο 5 και η τρίτη παράγραφος του άρθρου 189 της συνθήκης ΕΚ πρέπει να ερμηνευθούν με την έννοια ότι δεν εμποδίζουν το κράτος μέλος από την επιβολή ποινικών κυρώσεων, προκειμένου να διασφαλισθεί η συμμόρφωση με τις οδηγίες περί αποβλήτων, με την προϋπόθεση ότι οι εν λόγω κυρώσεις είναι ανάλογες προς εκείνες που εφαρμόζονται για ιδίας φύσεως και σημασίας παράβαση του εθνικού δικαίου και είναι, εν πάση περιπτώσει, αποτελεσματικές, αναλογικές και αποτρεπτικές.
ΓΡΑΠΤΗ ΕΡΩΤΗΣΗ E-4049/97 υποβολή: Josι Torres Couto (PSE) προς την Επιτροπή (14 Iανουαρίου 1998)

Θέμα: Υπόθεση CGTP-IN - Ε.Κ.Τ.

Πριν από δύο χρόνια, η Ευρωπαϊκή Επιτροπή αποφάσισε τη διακοπή των δράσεων επαγγελματικής κατάρτισης της UGT, μιας από τις κεντρικές συνδικαλιστικές ενώσεις της Πορτογαλίας, για «παρατυπίες» που καταγγέλθηκε ότι διέπραξε η ως άνω ένωση. Οι εν λόγω παρατυπίες δεν έχουν, μέχρι σήμερα, αποδειχθεί σε κανένα πορτογαλικό δικαστήριο.

Ο πορτογαλικός Τύπος δραττόμενος της ευκαιρίας αυτής, δημοσίευσε αναφορές για παρατυπίες τις οποίες φέρεται ότι διέπραξε και άλλη κεντρική συνδικαλιστική ένωση, η CGTP-IN. Συγκεκριμένα, πρόκειται για την πλαστογράφηση τιμολογίων με σκοπό την αιτιολόγηση της παράτυπης χρησιμοποίησης διαρθρωτικών πόρων. Στη συνέχεια, ένας πορτογάλος διευθυντής της ΓΔV - Ε.Κ.Τ., με πληροφόρησε ότι η προαναφερθείσα συνδικαλιστική ένωση κάλυπτε σχεδόν εξ ολοκλήρου τις λειτουργικές της ανάγκες με πόρους του Ε.Κ.Τ.

Δεδομένου ότι, μέχρι σήμερα, δεν υπάρχουν πληροφορίες επί του θέματος, ζητώ από την Επιτροπή να με πληροφορήσει, το συντομότερο δυνατό, σχετικά με την τρέχουσα κατάσταση της υπόθεσης CGTP-IN - Ε.Κ.Τ..

Απάντηση του κ. Flynn εκ μέρους της Επιτροπής (18 Μαρτίου 1998)

Στα πλαίσια των συνηθισμένων της δραστηριοτήτων ελέγχου, η Επιτροπή έχει, σε διάφορες περιπτώσεις, ασκήσει έλεγχο σε ενέργειες της Γενικής Συνομοσπονδίας Εργατών Πορτογαλίας (CGTP-IN), οι οποίες συγχρηματοδοτούντο από το Ευρωπαϊκό Κοινωνικό Ταμείο (ΕΚΤ).

Η Επιτροπή ζήτησε, τον Απρίλιο του 1997, από τις εθνικές αρχές τη διεξαγωγή ενός ελέγχου, πέραν αυτού που διεξήγαγε η Επιτροπή. Τον Ιούλιο του 1997, οι εθνικές αρχές ενημέρωσαν την Επιτροπή ότι εγκρίνουν αυτό το αίτημα και ότι ο έλεγχος ήδη διεξάγεται.

Η Επιτροπή αναμένει τα αποτελέσματα αυτού του ελέγχου. Εάν κριθεί απαραίτητο, η Επιτροπή θα αναλάβει δράση προκειμένου να προστατεύσει τα οικονομικά της συμφέροντα.

Στο μεταξύ, η Επιτροπή εξετάζει συστηματικά φακέλους στους οποίους έχουν διαπιστωθεί παρατυπίες και, από την αρχή του 1998, έχει λάβει αποφάσεις για τη μείωση της συγχρηματοδότησης σε 14 περιπτώσεις ενώ ανέστειλε τη συγχρηματοδότηση σε 2 άλλες. Τα εν λόγω χρηματικά ποσά ανέρχονται σε 218.658.132 ESC και 49.360.078 ESC αντίστοιχα.
ΓΡΑΠΤΗ ΕΡΩΤΗΣΗ E-3696/97 υποβολή: Kirsi Piha (PPE) προς την Επιτροπή (19 Νοεμβρίου 1997)

Θέμα: Χρήση των πόρων του προγράμματος Phare όσον αφορά την Πολωνία

Η Ευρωπαϊκή Ένωση ενισχύει τις χώρες της Κεντρικής και Ανατολικής Ευρώπης μέσω του προγράμματός της Phare. Όπως φαίνεται, η πολιτική αυτή έχει συμβάλει σημαντικά στην ανάπτυξη των υποψηφίων προς ένταξη στην Κοινότητα χωρών. Γι' αυτό και θα επιθυμούσα να πληροφορηθώ από την Επιτροπή πώς έχουν χρησιμοποιηθεί το 1997 τα εγκριθέντα στο πλαίσιο του προγράμματος Phare ποσά όσον αφορά την Πολωνία.

Απάντηση του κ. Van den Broek εξ ονόματος της Επιτροπής (6 Ιανουαρίου 1998)

Όσον αφορά το πρόγραμμα PHARE 1997 στην Πολωνία, η Επιτροπή πληροφορεί το Αξιότιμο Μέλος του Κοινοβουλίου τα εξής:

1. Εθνικό πρόγραμμα PHARE

Η επιτροπή διαχείρισης PHARE εξέδωσε ευνοϊκή γνωμοδότηση για το Εθνικό Επιχειρησιακό Πρόγραμμα (ΕΕΠ) 1997 στις 30 Οκτωβρίου 1997. Η κατανομή των χορηγήσεων παρατίθεται στον ακόλουθο πίνακα:

(σε εκατ. ECU)

>TABLE>

Επιπλέον, εγκρίθηκε χορήγηση 20 εκατ. ECU και 1,5 εκατ. ECU για το πρόγραμμα Tempus (Διευρωπαϊκό Πρόγραμμα Κινητικότητας για Πανεπιστημιακές Σπουδές) και για το College of Europe στο Natolin, αντίστοιχα.

2. Προγράμματα διασυνοριακής συνεργασίας Πολωνίας/Γερμανίας (49 εκατ. ECU) και Πολωνίας/Βαλτικών κρατών (3,4 εκατ. ECU).

Για τα προγράμματα διασυνοριακής συνεργασίας μεταξύ της Πολωνίας και της Γερμανίας και μεταξύ της Πολωνίας και των Βαλτικών κρατών, που υποβλήθηκαν στην επιτροπή διαχείρισης PHARE τον Απρίλιο και Οκτώβριο του 1997, εκδόθηκε ευνοϊκή γνωμοδότηση. Τα εν λόγω προγράμματα περιλαμβάνουν τις εξής προτεραιότητες και μέτρα:

α) πρόγραμμα διασυνοριακής συνεργασίας Πολωνίας/Γερμανίας

(σε εκατ. ECU)

>TABLE>

β) Πρόγραμμα διασυνοριακής συνεργασίας Πολωνίας/Βαλτικών κρατών

(σε εκατ. ECU)

>TABLE>

Συνεπώς, ο συνολικός προϋπολογισμός PHARE για την Πολωνία για το 1997 ανέρχεται σε 149,4 εκατομμύρια ECU.
ΓΡΑΠΤΗ ΕΡΩΤΗΣΗ E-4092/97 υποβολή: Peter Truscott (PSE) προς την Επιτροπή (16 Iανουαρίου 1998)

Θέμα: Χρηματοδότηση της περιοχής Hertfordshire για την περίοδο 1994-1997 για τα Διευρωπαοκά Δίκτυα

Θα ήθελε, παρακαλώ, η Επιτροπή να ενημερώσει για το ύψος της χρηματοδότησης που έχει λάβει η περιοχή Hertfordshire για τα Διευρωπαϊκά Δίκτυα για το 1994, 1995, 1996 και 1997;

Απάντηση του κ. Kinnock εξ ονόματος της Επιτροπής (26 Φεβρουαρίου 1998)

Κοινοτική χρηματοδότηση στα πλαίσια των διευρωπαϊκών δικτύων (TEN) λαμβάνουν μάλλον συγκεκριμένα έργα παρά περιφέρειες.

Κοινοτική χρηματοδότηση στα πλαίσια των διευρωπαϊκών δικτύων δεν προβλεπόταν μέχρι το 1995, όταν εκδόθηκε ο κανονισμός (ΕΚ) αριθ. 2236/95 περί καθορισμού των γενικών κανόνων για τη χορήγηση κοινοτικής ενίσχυσης στον τομέα των διευρωπαϊκών δικτύων ((ΕΕ L 228 της 23.9.1995 )). Για να είναι επιλέξιμα για κοινοτική χρηματοδότηση, τα έργα πρέπει να αφορούν έναν από τους οδικούς ή σιδηροδρομικούς άξονες ή έναν από τους κόμβους που αποτελούν τμήμα του διευρωπαϊκού δικτύου μεταφορών όπως καθορίζεται στην απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου, της 23ης Ιουλίου 1996, περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών ((ΕΕ L 228 της 9.9.1996 )). Στην περιοχή του Hertfordshire οι άξονες αυτοί περιλαμβάνουν τη σιδηροδρομική γραμμή WCML (West coast main line - βασική σιδηροδρομική γραμμή δυτικής ακτής). Η αναβάθμιση της γραμμής WMCL σε γραμμή για τρένα μεγάλων ταχυτήτων αποτελεί έργο προτεραιότητας προς ανάπτυξη στο πλαίσιο των διευρωπαϊκών δικτύων. Για το έργο αυτό διατέθηκαν 8,6 εκατ. ECU το 1995, 7,2 εκατ. ECU το 1996 και 7,4 εκατ. ECU το 1997. Δεν έχουν υποβληθεί άλλες προτάσεις έργων προς χρηματοδότηση, στα πλαίσια των διευρωπαϊκών δικτύων, που να αφορούν το Hertfordshire.
ΓΡΑΠΤΗ ΕΡΩΤΗΣΗ E-3477/97 υποβολή: Marie-Paule Kestelijn-Sierens (ELDR) προς την Επιτροπή (31 Οκτωβρίου 1997)

Θέμα: Νόμος περί εγκαταστάσεως όσον αφορά τα φαρμακεία

Στο Βέλγιο, τα φαρμακεία τηρούν νόμο εγκαταστάσεως, τούτο δε σημαίνει ότι ο αριθμός φαρμακείων ανά δήμο υπολογίζεται βάσει του αριθμού κατοίκων. Με άλλα λόγια περιορίζεται η ελευθερία εγκαταστάσεως.

Δεν αντιβαίνει η βελγική νομοθεσία τις ρυθμίσεις που αφορούν το δικαίωμα εγκαταστάσεως, όπως ορίζεται στο Κεφάλαιο 2 (άρθρα 52-58) της Συνθήκης ιδρύσεως της Ευρωπαϊκής Ένωσης; Προτίθεται άραγε η Ευρωπαϊκή Επιτροπή να εγκρίνει νομοθεσία με την οποία να αίρονται οι περιορισμοί που θέτει ο νόμος περί εγκαταστάσεως;

Απάντηση του κ. Monti εξ ονόματος της Επιτροπής (6 Ιανουαρίου 1998)

Τα περισσότερα κράτη μέλη διαθέτουν διατάξεις ανάλογες με εκείνες της βελγικής νομοθεσίας, στις οποίες αναφέρθηκε το Αξιότιμο Μέλος.

Για το θέμα αυτό, η Επιτροπή εφιστά την προσοχή του Αξιότιμου Μέλους στη δεύτερη αιτιολογική σκέψη της οδηγίας 85/433/ΕΟΚ της 16ης Σεπτεμβρίου 1985 για το συντονισμό των νομοθετικών, κανονιστικών και διοικητικών διατάξεων που αφορούν ορισμένες δραστηριότητες στον τομέα της φαρμακευτικής ((ΕΕ L 253 της 24.9.1985. )). Η εν λόγω αιτιολογική σκέψη ορίζει ότι «η παρούσα οδηγία δεν εξασφαλίζει το συντονισμό όλων των όρων πρόσβασης στις δραστηριότητες της φαρμακευτικής και την άσκησή τους 7 ότι, κυρίως, η γεωγραφική κατανομή των φαρμακείων και το μονοπώλιο διανομής των φαρμάκων εξακολουθούν να υπάγονται στην αρμοδιότητα των κρατών μελών».

Πράγματι,ελλείψει κοινοτικής νομοθεσίας εναρμόνισης ή συντονισμού, τα κράτη μέλη παραμένουν τα μόνα αρμόδια να υιοθετήσουν κανονιστικές διατάξεις σχετικά, υπό την προϋπόθεση ότι οι εν λόγω διατάξεις θα συμβιβάζονται με το κοινοτικό δίκαιο.

Για το σκοπό αυτόν, η Επιτροπή εκτιμά ότι εθνικά μέτρα, όπως εκείνα για τα οποία γίνεται λόγος, από τη στιγμή που εφαρμόζονται κατά τρόπο που δεν εμπεριέχει διακρίσεις και είναι αναλογικά σε σχέση με τον επιδιωκόμενο στόχο, δεν αντίκεινται στην αρχή της ελεύθερης εγκατάστασης που ορίζει το άρθρο 52 της συνθήκης ΕΚ.

Ως εκ τούτου, η Επιτροπή δεν έχει την πρόθεση να υποβάλει προτάσεις περί εναρμόνισης ή συντονισμού των σχετικών εθνικών νομοθεσιών.
ΓΡΑΠΤΗ ΕΡΩΤΗΣΗ P-2729/97 υποβολή: Marianne Thyssen (PPE) προς την Επιτροπή (30 Iουλίου 1997)

Θέμα: Καταβολή αντισταθμιστικών πληρωμών προς τους διαχειριστές των ολλανδικών σταθμών ανεφοδιασμού καυσίμων στα βελγικά και γερμανικά σύνορα

Όπως έγινε γνωστό, στις 23 Ιουλίου 1997 ετέθη σε ισχύ η ρύθμιση για την καταβολή αντισταθμιστικών πληρωμών στους διαχειριστές των ολλανδικών σταθμών ανεφοδιασμού καυσίμων κατά μήκος των βελγικών και ολλανδικών συνόρων, με την οποία αντισταθμίζονται οι απώλειες που προέκυψαν για τις εν λόγω επιχειρήσεις από την αύξηση της τιμής της βενζίνης στην Ολλανδία.

Μπορεί η Επιτροπή να αναφέρει εάν η εν λόγω ρύθμιση, η οποία δεν επεκτείνεται σε ολόκληρη την επικράτεια της Ολλανδίας αλλά περιορίζεται γεωγραφικά στις παραμεθόριες περιοχές, συμμορφούται με τους κοινοτικούς κανόνες για τον ανταγωνισμό;

Συμπληρωματική απάντηση του κ. Van Miert εξ ονόματος της Επιτροπής (16 Φεβρουαρίου 1998)

Ως συμπλήρωμα στην απάντησή της της 11ης Σεπτεμβρίου 1997 ((ΕΕ C 82 της 17.3.1998, 133. )), η Επιτροπή είναι σήμερα σε θέση να παράσχει τις ακόλουθες πληροφορίες.

Οι ολλανδικές αρχές κοινοποίησαν στις 18 Αυγούστου 1997 τη χορήγηση ενίσχυσης (N 558/97) στους ολλανδικούς σταθμούς ανεφοδιασμού καυσίμων κατά μήκος των γερμανικών συνόρων.Επιλέξιμα για τη χορήγηση των ενισχύσεων αυτών είναι τα φυσικά ή νομικά πρόσωπα, οι ετερόρυθμες ή ομόρυθμες εταιρείες που εκμεταλλεύονται έναν ή περισσότερους σταθμούς ανεφοδιασμού καυσίμων, καθώς και οι διάδοχοί τους. Σκοπός της ενίσχυσης αυτής είαι η αποζημίωση των ιδιοκτητών σταθμών ανεφοδιασμού καυσίμων για τη μείωση του κύκλου εργασιών που ισχυρίζονται ότι υπέστησαν λόγω της αύξησης του ειδικού φόρου κατανάλωσης στα ελαφρά πετρελαιοειδή στις Κάτω Χώρες, την 1η Ιουλίου 1997. Η διάρκεια της προτεινόμενης ενίσχυσης είναι τρία έτη κατ'ανώτατο όριο, δηλαδή έως την 1η Ιουλίου 2000.

Στις 22 Σεπτεμβρίου 1997, η Επιτροπή ζήτησε πρόσθετες πληροφορίες προκειμένου να εξετάσει: (i) τον βαθμό στον οποίο η κοινοποιηθείσα ενίσχυση ενδέχεται να επηρεάσει τον ανταγωνισμό στα άλλα κράτη μέλη, και συγκεκριμένα στη Γερμανία και το Βέλγιο 7 και (ii) κατά πόσο η ενίσχυση μπορεί να έχει σωρευτικό αποτέλεσμα. Επιπλέον, υπάρχουν ορισμένες αμφιβολίες όσον αφορά το συμβιβάσιμο των συμβάσεων αυτών στον κανονισμό της Επιτροπής αριθ. 1984/83 της 22ας Ιουνίου 1983 σχετικά με την εφαρμογή του άρθρου 85, παράγραφος 3, της Συνθήκης σε ορισμένες κατηγορίες συμφωνιών αποκλειστικής προμήθειας ((ΕΕ L 173 της 30.6.1983. )). Οι ολλανδικές αρχές απήντησαν στις 30 Οκτωβρίου 1997. Στις 17 Δεκεμβρίου 1997, η Επιτροπή ζήτησε πρόσθετες πληροφορίες δεδομένου ότι η απάντηση της κυβέρνησης των Κάτω Χωρών δεν ήταν ικανοποιητική για όλα τα ερωτήματα που είχαν τεθεί στην επιστολή της Επιτροπής της 22ας Σεπτεμβρίου 1997. Η Επιτροπή δεν έχει μέχρι στιγμής λάβει απάντηση από την κυβέρνηση των Κάτω Χωρών στην επιστολή της της 17ης Δεκεμβρίου 1997 και, ως εκ τούτου, αδυνατεί να λάβει θέση ως προς το θέμα αυτό.
ΓΡΑΠΤΗ ΕΡΩΤΗΣΗ E-4166/97 υποβολή: Irene Soltwedel-Schδfer (V) προς την Επιτροπή (21 Iανουαρίου 1998)

Θέμα: Βόειο κρέας από το Ηνωμένο Βασίλειο

Πότε μετετράπη η απαγόρευση της εξαγωγής βοείου κρέατος από το Ηνωμένο Βασίλειο που εξέφρασε η ΕΕ, σε εθνικό (αγγλικό) δίκαιο κατά το πνεύμα των διατάξεων για τις εξαγωγές;

Απάντηση του κ. Fischler εξ ονόματος της Επιτροπής (9 Φεβρουαρίου 1997)

Η απόφαση 96/239/ΕΚ της Επιτροπής, της 27ης Μαρτίου 1996 ((EE L 78, 28.3.1996 )), σχετικά με ορισμένα επείγοντα μέτρα προστασίας από τη σπογγώδη εγκεφαλοπάθεια των βοοειδών ((EE L 139, 12.6.1996 )), θεσπίζει απαγορεύσεις όσον αφορά την εξαγωγή βοειδών και βοείου κρέατος καταγωγής Ηνωμ. Βασιλείου, καθώς και προϊόντων προερχομένων από βοειδή που θανατώθηκαν στο Ηνωμ. Βασίλειο. Οι ανωτέρω οδηγίες εφαρμόστηκαν, αρχικώς, από τις αρχές του Ηνωμ. Βασιλείου, με τη μορφή νομοθετικών, ρυθμιστικών και διοικητικών μέτρων.

Κατόπιν ελέγχων από ελεγκτές κτηνιάτρους, διαπιστώθηκε ότι, σε ορισμένες περιπτώσεις, τα εθνικά μέτρα εφαρμογής της απαγόρευσης ήταν ελλιπή.

Κατά συνέπεια, η Επιτροπή άσκησε πιέσεις στην Κυβέρνηση του Ηνωμ. Βασιλείου, που οδήγησαν, τον Αύγουστο του 1997, στη θέσπιση από αυτήν πιο συνεκτικής εθνικής νομοθεσίας, την οποία ακολούθησαν, τον επόμενο μήνα, λεπτομερείς εγκύκλιοι, όσον αφορά, κυρίως, την εφαρμογή της νέας νομοθεσίας στους λιμένες.

Οι έλεγχοι της Επιτροπής έχουν, επίσης, εντοπίσει ορισμένες ελλείψεις κατά τη διεξαγωγή επισήμων ελέγχων σε εγκαταστάσεις παραγωγής κρέατος και ψυκτικές εγκαταστάσεις στο Ηνωμ. Βασίλειο, όπου απαιτείται η επιβολή της απαγόρευσης κατά την εξαγωγή. Για το λόγο αυτό, έχει κινηθεί, εξάλλου, η διαδικασία παράβασης για το Ηνωμ. Βασίλειο.
ΓΡΑΠΤΗ ΕΡΩΤΗΣΗ E-4095/97 υποβολή: Peter Truscott (PSE) προς την Επιτροπή (16 Iανουαρίου 1998)

Θέμα: Χρηματοδότηση της περιοχής Hertfordshire για την περίοδο 1994-1997 βάσει των προγραμμάτων Phare και Tacis

Θα ήθελε, παρακαλώ, η Επιτροπή να ενημερώσει για το ύψος της χρηματοδότησης που έχει λάβει η περιοχή Hertfordshire βάσει των προγραμμάτων Phare και Tacis για το 1994, 1995, 1996 και 1997;

Απάντηση του κ. Van den Broek εξ ονόματος της Επιτροπής (5 Φεβρουαρίου 1998)

Σκοπός των εν λόγω χρηματοδοτήσεων στο πλαίσιο των προγραμμάτων PHARE και TACIS είναι η παροχή συνδρομής αφενός στις χώρες της Κεντρικής και Ανατολικής Ευρώπης και αφετέρου στα Νέα Ανεξάρτητα Κράτη και τη Μογγολία, αντιστοίχως. Δεν παρέχονται χρηματοδοτήσεις από αυτά τα προγράμματα για την ενίσχυση περιοχών εντός της Κοινότητας. Φορείς του δημόσιου και του ιδιωτικού τομέα από την Κοινότητα ασχολούνται με την εκτέλεση προγραμμάτων στο πλαίσιο του PHARE και του TACIS. Η Επιτροπή δεν τηρεί περιφερειακές στατιστικές για κάθε χώρα όσον αφορά την ανάμιξη αυτών των φορέων.
ΓΡΑΠΤΗ ΕΡΩΤΗΣΗ E-4145/97 υποβολή: Antoinette Spaak (ELDR) προς την Επιτροπή (21 Iανουαρίου 1998)

Θέμα: Μεταφορά της οδηγίας 94/80/ΕΚ από τα κράτη μέλη

Η Επιτροπή μπορεί να προβεί στον απολογισμό των κρατών μελών που έχουν μεταφέρει και αυτών που δεν το έχουν πράξει, στην εσωτερική νομοθεσία τους την οδηγία 94/80/ΕΚ ((ΕΕ L 368 της 31.12.1994, σελ. 38 )) του Συμβουλίου της 19ης Δεκεμβρίου 1994, που καθορίζει τις λεπτομέρειες της άσκησης του δικαιώματος του «εκλέγειν και εκλέγεσθαι» στις δημοτικές εκλογές από τους πολίτες της Ένωσης που διαμένουν σε ένα κράτος μέλος του οποίου δεν έχουν την ιθαγένεια;

Απάντηση του κ. Monti εξ ονόματος της Επιτροπής (16 Φεβρουαρίου 1998)

Η Γαλλία και το Βέλγιο είναι τα μόνα κράτη μέλη τα οποία μέχρι στιγμής δεν έχουν μεταφέρει στο εσωτερικό τους δίκαιο την οδηγία του Συμβουλίου 94/80/ΕΚ της 19ης Δεκεμβρίου 1994, που καθορίζει τις λεπτομέρειες της άσκησης του δικαιώματος του εκλέγειν και εκλέγεσθαι στις δημοτικές εκλογές από τους πολίτες της Ένωσης που διαμένουν σε ένα κράτος μέλος του οποίου δεν έχουν την ιθαγένεια ((ΕΕ L 368 της 31.12.1994. )).
ΓΡΑΠΤΗ ΕΡΩΤΗΣΗ E-3902/97 υποβολή: Alexandros Alavanos (GUE/NGL) προς την Επιτροπή (11 Δεκεμβρίου 1997)

Θέμα: Η πορεία του υποπρογράμματος «Γενική και Τεχνική Εκπαίδευση» του προγράμματος «Εκπαίδευση και Αρχική Επαγγελματική Κατάρτιση» στην Ελλάδα

Σύμφωνα με δημοσιεύματα στον τύπο, ο έλληνας Υπουργός Παιδείας προωθεί την πλήρη αναδιάρθρωση του υποπρογράμματος 1 «Γενική και Τεχνική Εκπαίδευση» και ειδικά του μέτρου 1.2 «Ενιαίο Λύκειο» του προγράμματος «Εκαίδευση και Αρχική Επαγγελματική Κατάρτιση» καθώς και την μεταβίβαση των αρμοδιοτήτων διαχείρισης των κοινοτικών κονδυλίων σε άλλους φορείς. Ερωτάται η Επιτροπή:

1. Έχουν υποβληθεί από την Ελλάδα προτάσεις για τις ανωτέρω περιγραφείσες ενέργειες στο εν λόγω πρόγραμμα και ποιές είναι αυτές;

2. Αν υπάρχουν προτάσεις, ποιά είναι η άποψή της για αυτές;

Απάντηση του κ. Flynn εξ ονόματος της Επιτροπής (2 Φεβρουαρίου 1998)

1. Το υπουργείο Παιδείας έχει πράγματι υποβάλει στην επιτροπή παρακολούθησης του προγράμματος «Εκπαίδευση και Αρχική Επαγγελματική Κατάσταση» πρόταση με σκοπό την ενίσχυση της δράσης και την περαιτέρω υποστήριξη του ενιαίου λυκείου, στόχοι που συμπεριλαμβάνονταν ήδη στο πρόγραμμα (μέτρο 1.2) και την επιτάχυνση της εφαρμογής. Οι προτάσεις αναφέρονται στην επανορθωτική διδασκαλία των μαθητών του πρόσφατα δημιουργηθέντος ενιαίου λυκείου, στην επιμόρφωση των διδασκόντων και του διοικητικού προσωπικού, στην ανάπτυξη βιβλιοθηκών, εργαστηρίων φυσικών επιστημών και υπολογιστών, τεχνολογίας πληροφοριών και προγραμμάτων κινητικότητας, ειδικά για το λύκειο.

2. Κατά τη συνεδρίασή της της 3ης Δεκεμβρίου 1997, η επιτροπή παρακολούθησης του προγράμματος ενέκρινε κατ'αρχήν την τροποποίηση του υποπρογράμματος 1 (Γενική και Τεχνική εκπαίδευση) ώστε να ληφθεί υπόψη η αναγκαιότητα της υποστήριξης του ενιαίου λυκείου. Επιπλέον, η επιτροπή παρακολούθησης τόνισε ότι η κύρια δομή του εν λόγω υποπρογράμματος θα διατηρηθεί. Ο προϋπολογισμός θα προσαρμοστεί με βάση την έως σήμερα εφαρμογή, χωρίς να θιγεί ο τρέχον προγραμματισμός. Οι πολυταμειακές ενέργειες του εγκεκριμένου προγράμματος, όπως οι σχολικές βιβλιοθήκες, η τεχνολογία πληροφοριών και τα προγράμματα κινητικότητας θα ρυθμιστούν έτσι ώστε να δοθεί προτεραιότητα στην ανάπτυξη του ενιαίου λυκείου. Οι μηχανισμοί εφαρμογής θα παραμείνουν αμετάβλητοι.

Σε συνέχεια των παραπάνω, το υπουργείο Παιδείας θα υποβάλει στην επιτροπή παρακολούθησης, το συντομότερο δυνατό, λεπτομερείς προτάσεις σχετικά με την εφαρμογή των νέων ενεργειών, καθώς και τα απαραίτητα οικονομικά στοιχεία (π.χ. προϋπολογισμό, οικονομικούς πίνακες). Με βάση τις λεπτομερείς προτάσεις, η επιτροπή παρακολούθησης θα προβεί στη λήψη των τελικών αποφάσεων.

Συνεπώς, είναι πρόωρο η Επιτροπή να εκφράσει τις απόψεις της σχετικά με το θέμα, πριν να έχει στη διάθεσή της τις λεπτομερείς προτάσεις.
ΓΡΑΠΤΗ ΕΡΩΤΗΣΗ E-3450/97 υποβολή: Allan Macartney (ARE) προς την Επιτροπή (31 Οκτωβρίου 1997)

Θέμα: Διασυνοριακές απαιτήσεις σε περίπτωση πτώχευσης

Ποια μέτρα έχουν ληφθεί προκειμένου ν μπορούν οι πιστωτές να απαιτούν χρηματικά ποσά σε περίπτωση χρεωκοπίας του οφειλέτη και όταν η ενεχομενη επιχείρηση εδρεύει σε άλλο κράτος μέλος;

Λαμβάνοντας υπόψη την πρόοδο της Ενιαίας Αγοράς, υπάρχουν μηχανισμοί που να επιτρέπουν την ικανοποίηση απαιτήσεων που γεννώνται στην Ευρωπαϊκή Ένωση αλλά εμπίπτουν στη δικαιοδοσία περισσοτέρων κρατών μελών;

Εάν όχι, προβλέπεται η ανάληψη θετικής δράσης στο εγγύς μέλλον;

Απάντηση του κ. Monti εξ ονόματος της Επιτροπής (6 Ιανουαρίου 1998)

Η Επιτροπή πληροφορεί το Αξιότιμο Μέλος ότι η Σύμβαση του 1995 περί διαδικασιών αφερεγγυότητας, που υπογράφηκε από όλα τα κράτη μέλη με εξαίρεση το Ηνωμένο Βασίλειο, προβλέπει μέτρα που επιτρέπουν στους πιστωτές να παρέμβουν στις διαδικασίες αφερεγγυότητας. Βάσει της εν λόγω σύμβασης, οι πιστωτές με συνήθη διαμονή, κατοικία ή καταστατική έδρα σε ένα κράτος μέλος έχουν το δικαίωμα να προβάλουν έγγραφες απαιτήσεις στο πλαίσιο διαδικασίας αφερεγγυότητας που έχει κινηθεί σε άλλο κράτος μέλος.

Οι κανόνες ορίζουν ότι μόλις κινηθεί η διαδικασία αφερεγγυότητας σε ένα κράτος μέλος, το δικαστήριο ή ο εκκαθαριστής που θα ορισθεί από αυτό ενημερώνει αμέσως τους γνωστούς πιστωτές. Οι πληροφορίες αφορούν, μεταξύ άλλων, τις προθεσμίες, τις κυρώσεις σε περίπτωση μη τήρησής τους και τον αρμόδιο φορέα ή την αρμόδια αρχή για την παραλαβή των απαιτήσεων. Στην ανακοίνωση μπορεί να αναφέρεται επίσης εάν οι πιστωτές, των οποίων οι απαιτήσεις είναι εγγυημένες με προνόμιο ή ασφάλεια, χρειάζεται να προβάλουν τις απαιτήσεις τους.

Οι πιστωτές στέλνουν αντίγραφα των δικαιολογητικών εγγράφων, αναφέροντας τη φύση, την ημερομηνία γένεσης και το ποσό της απαίτησης, αν διεκδικούν προνόμιο, ασφάλεια ή διατήρηση κυριότητας και ποια πάγια στοιχεία καλύπτονται από την επικαλούμενη εγγύηση. Η απαίτηση μπορεί να συνταχθεί στην επίσημη γλώσσα του κράτους κατοικίας ή συνήθους διαμονής. Στην περίπτωση αυτή, ο τίτλος της απαίτησης πρέπει να είναι στην επίσημη γλώσσα του κράτους όπου έχει κινηθεί η διαδικασία. Επιπλέον, μπορεί να ζητηθεί από τον πιστωτή μετάφραση του κειμένου της απαίτησης.

Οι πιστωτές αποκτούν τα δικαιώματα αυτά όσον αφορά τις διασυνοριακές συναλλαγές μόνο από τη στιγμή που θα τεθεί σε ισχύ η Σύμβαση. Βάσει του άρθρου 49, παράγραφος 3 της Σύμβασης, για το σκοπό αυτό απαιτείται η κύρωσή της από τα εθνικά κοινοβούλια όλων των κρατών που υπέγραψαν τη Σύμβαση. Προς το παρόν, το γεγονός ότι το Ηνωμένο Βασίλειο δεν έχει υπογράψει, εμποδίζει τη Σύμβαση να τεθεί σε ισχύ.

Για να λύσει το πρόβλημα αυτό, η Επιτροπή προτίθεται να εξετάσει όλες τις δυνατότητες προόδου στον τομέα και, ιδίως, εάν απαιτείται νομοθετική πρόταση για την ενίσχυση των μέτρων που περιλαμβάνονται στη Σύμβαση του 1995.